Bogdan Peșchir a fost arestat pentru 30 de zile. El ar fi plătit peste 800.000 de dolari în schimbul voturilor pentru Călin Georgescu
Principalul finanțator pe TikTok al campaniei lui Călin Georgescu pentru alegerile de anul trecut a fost adus, vineri, din nou în fața procurorilor la Parchetul General din București. Bogdan Peșchir a fost audiat timp de aproximativ patru ore, iar procurorii au cerut arestarea preventivă a acestuia. Avocatul lui Peșchir a menționat că „s-a schimbat calitatea din martor în cea de suspect”.